Publication: Magyar Közlöny
Issue: MK-2000-111 (Year: 2000, Number: 111)
Era: 1990-2004
Section: 149. § (1) A társadalombiztosítás ellátásaira és a magánnyugdíjra jogosultakról, valamint e szolgáltatások fedezetéről szóló, többször módosított 1997. évi LXXX. törvény
Paragraph Index: 756

(3) A Tbj. 51. §-ának (5) és (6) bekezdése helyébe a következő rendelkezés lép: „(5) A magánnyugdíjpénztár a bevallás és a befizetés adatait havonta, egyéni vállalkozó esetében negyedévente felülvizsgálja, a tartozást kimutatja. Hibás vagy hiányos bevallás esetén — a bevallás beérkezését követő 30 napon belül — a hiány pótlására, a hiba kijavítására megfelelő határidő kitűzésével szólítja fel a foglalkoztatót (egyéni vállalkozót). Ha az előírt határidőig a hiány pótlására, az eltérés rendezésére nem kerül sor, a bevallás adatainak és a pénztártag természetes azonosítóinak közlésével egyidejűleg a magánnyugdíjpénztár soron kívül ellenőrzést kér az adóhatóságtól.

Source: https://magyarkozlony.hu/hivatalos-lapok/d8dae93086d4a209244b0b6adf5ac0b57d4c128e/dokumentumok/b4d9ae239fee383724c2f49360c3a08ed213afd6/letoltes